**Posvetilna molitev – obljuba ob sprejemu karmelskega škapulirja**

Blažena Devica, Mati in Kraljica Karmela,

tebi se posvečujem iz hvaležnosti in ljubezni;

obljubljam, da ti bom služil v otroški ljubezni

in zvestobi.

Po tvojem zgledu hočem v veri in ljubezni

hoditi za Jezusom Kristusom, tvojim Sinom.

Želim skupaj s teboj služiti Bogu in ljudem

z molitvijo, žrtvijo in dejavno ljubeznijo.

Poslušaj, dobra Mati, mojo obljubo

in jo milostno sprejmi.

Daj mi milost, da pod tvojim varstvom

vztrajam v zvestobi Kristusu in njegovi Cerkvi.

Amen.